CELEX: 62013TA0433
Language: et
Date: 2015-05-05 00:00:00
Title: Kohtuasi T-433/13: Üldkohtu 5. mai 2015. aasta otsus – Petropars Iran ja teised versus nõukogu (Ühine välis- ja julgeolekupoliitika — Iraani suhtes võetud piiravad meetmed, mille eesmärk on tõkestada tuumarelvade levikut — Rahaliste vahendite külmutamine — Põhjendamiskohustus — Hindamisviga — Õigusvastasuse väide — Õigus tegeleda majandustegevusega — Omandiõigus — Rahvatervise, julgeoleku ja keskkonna kaitse — Ettevaatuspõhimõte — Proportsionaalsus — Kaitseõigused)

22.6.2015   
            
            
               ET
            
            
               Euroopa Liidu Teataja
            
            
               C 205/29
            
         Üldkohtu 5. mai 2015. aasta otsus – Petropars Iran ja teised versus nõukogu
   (Kohtuasi T-433/13) (1)
   
   ((Ühine välis- ja julgeolekupoliitika - Iraani suhtes võetud piiravad meetmed, mille eesmärk on tõkestada tuumarelvade levikut - Rahaliste vahendite külmutamine - Põhjendamiskohustus - Hindamisviga - Õigusvastasuse väide - Õigus tegeleda majandustegevusega - Omandiõigus - Rahvatervise, julgeoleku ja keskkonna kaitse - Ettevaatuspõhimõte - Proportsionaalsus - Kaitseõigused))
   (2015/C 205/38)
   Kohtumenetluse keel: inglise
   
      Pooled
   
   
      Hagejad: Petropars Iran Co. (Kish Island, Iraan), Petropars Oilfields Services Co. (Kish Island), Petropars Aria Kish Operation and Management Co. (Teheran, Iraan) ja Petropars Resources Engineering Kish Co. (Teheran) (esindajad: solicitor S. Zaiwalla, solicitor P. Reddy, solicitor Z. Burbeza, barrister R. Blakeley, barrister G. Beck ja M. Brindle, QC)
   
      Kostja: Euroopa Liidu Nõukogu (esindajad: V. Piessevaux ja M. Bishop)
   
      Ese
   
   Esiteks nõue tühistada nõukogu 6. juuni 2013. aasta otsus 2013/270/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 156, lk 10), ja nõukogu 6. juuni 2013. aasta rakendusmäärus (EL) nr 522/2013, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 156, lk 3), ning teiseks nõue tunnistada mittekohaldatavaks nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39), artikli 20 lõike 1 punkt c ning nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), artikli 23 lõike 2 punkt d.
   
      Resolutsioon
   
   
               1.
            
            
               Tühistada Petropars Aria Kish Operation and Management Co.-d ja Petropars Resources Engineering Kish Co.-d puudutavas osas:
               
                           —
                        
                        
                           nõukogu 6. juuni 2013. aasta otsus 2013/270/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid;
                        
                     
                           —
                        
                        
                           nõukogu 6. juuni 2013. aasta rakendusmäärus (EL) nr 522/2013, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid.
                        
                     
         
               2.
            
            
               Otsusest 2013/270 ja määrusest nr 522/2013 tulenevad tagajärjed jäävad Petropars Aria Kish Operation and Management Co. ja Petropars Resources Engineering Kish Co. suhtes kehtima Euroopa Liidu Kohtu kodukorra artikli 56 esimeses lõigus ette nähtud apellatsioonkaebuse esitamise tähtaja möödumiseni või kui selle tähtaja jooksul on otsus edasi kaevatud, siis apellatsioonkaebuse rahuldamata jätmiseni.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta poolte kohtukulud nende endi kanda.
            
         
      (1)  ELT C 313, 26.10.2013.